
Kad uzimam ***[abdest](https://pitajucene.com/search/Abdest/questions/ "Pretraži pitanja o abdestu")***, prilikom pranja lica zavučem ruku ispod mahrame da bih oprala sve dijelove lica. Je li to uredu? Čula sam da se to smatra potiranjem, a ne pranjem, te da se tako ne smije raditi.


* 
* 
* 
* 
* 
* 
* 

 
Potiranje ispod mahrame prilikom uzimanja abdesta

Neka je hvala Gospodaru svjetova! Lice se prilikom uzimanja abdesta mora oprati, na osnovi Božijih riječi: “O vjernici, kad hoćete molitvu obaviti, lica svoja i ruke svoje do iza lakata operite – a dio glava svojih potarite – i noge svoje do iza članaka…” (el-Maida, 6). Pranje podrazumijeva da voda teče po dijelu tijela koji se pere, a potiranje se ne smatra pranjem, te ono nije dovoljno. Imam en-Nevevi kazao je: “Naši su autoriteti jednoglasni u mišljenju da čovjek prilikom uzimanja abdesta mora postići da voda teče po dijelovima tijela koji se peru; ako voda ne teče po njima, ***[abdest](https://pitajucene.com/search/Abdest/questions/ "Pretraži pitanja o abdestu")*** nije ispravan” (*el-Medžmu*, 1/491). Tu je i ova njegova izjava: “Muslimani su jednoglasni u mišljenju da se abdest, odnosno ***[gusul](https://pitajucene.com/search/gusul/questions/ "Pretraži pitanja o gusulu")*** može uzeti malom ili velikom količinom vode ako se operu udovi, što je uvjet, a pranje podrazumijeva da voda teče po udovima” (*el-Minhadž*, 2/20). Evo šta je u vezi s tim kazao imam el-Behuti: “Potpuno uzeti abdest znači oprati lice, ruke i noge tako da voda teče po tim dijelovima tijela, i nije dovoljno potrati ih vlažnom rukom.” (*Dekaiku ulin-nuha*, 1/88)  

Eto, tako su rekli islamski učenjaci, a glava se potire. Gospodar najbolje zna!


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


